На основу члана 100. став 1. тачка 3 и члана 102. Статута града Прокупља („Службени лист општине Прокупље, број 15/18), Градско веће града Прокупља на седници одржаној дана 24.02 2022. године, доноси

**ПРОГРАМ ЈАВНЕ РАСПРАВЕ**

**О ПЛАНУ РАЗВОЈА ГРАДА ПРОКУПЉА ЗА ПЕРИОД 2022. – 2028. ГОДИНЕ**

1. У поступку припреме Плана развоја града Прокупља за период од 2022. – 2028. године, Градско веће града Прокупља спроводи јавну расправу о Нацрту Плана развоја града Прокупља за период од 2022. – 2028. године (у даљем тексту: Нацрт Плана).
2. Нацрт Плана са образложењем саставни је део овог програма и јавно је објављен на званичној интернет презентацији Града [www.prokuplje.org.rs](http://www.prokuplje.org.rs)
3. Јавна расправа о Нацрту Плана одржаће се од 24.02.2022. до 15.03.2022. године.
4. Отворени састанак представника надлежних органа Града, односно јавних служби са заинтересованим грађанима, привредницима, представницима удружења грађана и средстава јавног информисања **ће се одржати у Свечаној сали Града Прокупља 9.3.2022. године са почетком у 11:00 часова.**
5. Програм јавне расправе о Нацрту Плана, са Нацртом Плана објављује се на званичној интернет страници града Прокупља [www.prokuplje.org.rs/plan-razvoja-grada-prokuplja-2022-2028/](http://www.prokuplje.org.rs/plan-razvoja-grada-prokuplja-2022-2028/)
6. Предлози, сугестије, иницијативе и коментари грађана, удружења и стручне јавности могу се доставити Градској управи града Прокупља путем електронске поште на e-mail адресу: [kler@prokuplje.org.rs](mailto:kler@prokuplje.org.rs) или поштом на адресу Град Прокупље, Никодија Стојановића 2, 18400 Прокупље, са напоменом: **„За јавну расправу о Нацрту Плана развоја града Прокупља за период 2022 – 2028. године”**, канцеларија бр.39, **најкасније до 11.3.2022. године до 15:00 часова**. Сугестије доставити на посебном обрасцу који је доступан на интернет страници Града путем следећег линка: [www.prokuplje.org.rs/plan-razvoja-grada-prokuplja-2022-2028/](http://www.prokuplje.org.rs/plan-razvoja-grada-prokuplja-2022-2028/)
7. По окончању јавне расправе Градска управа ће анализирати све примедбе, предлоге и сугестије у јавној расправи и на основу тога сачинити извештај о спроведеној јавној расправи, исти доставити Градском већу и у року од 8 дана од дана окончања јавне расправе исти објавити на интернет страници града Прокупља.

# ГРАДСКО ВЕЋЕ ГРАДА ПРОКУПЉА

# Број: 06-18/2022-02

# Дана: 24. фебруарa 2022. године

**Председавајући Градског већа**

**градоначелник града Прокупља**

**Милан Аранђеловић**